ΚΕΙΜΕΝΑ

	Κείμενο λέγεται ένα θέμα με επικοινωνιακό σκοπό, με μεγάλη ή μικρή έκταση, που είναι διατυπωμένο σε γραπτό λόγο.

ΕΙΔΗ ΚΕΙΜΕΝΩΝ
· Ανάλογα με το θέμα τους και τον επικοινωνιακό τους σκοπό: επιστημονικά, ενημερωτικά, διαφημιστικά, λογοτεχνικά, ρητορικά, πολιτικά, υπηρεσιακά κ.λ.π
· Ανάλογα με τον εκφραστικό τρόπο που κυριαρχεί σε αυτά : 
1.περιγραφικά       2.αφηγηματικά      3.πειστικά- αποδεικτικά
Οι εκφραστικοί τρόποι είναι : 
-Ο περιγραφικός- περιγραφή
-Ο αφηγηματικός-αφήγηση, διάλογος 
-Μονόλογος, αποστροφή
 Ο αποφαντικός-πειθώ, επιχειρήματα
Συλλογισμοί→παραγωγικός - επαγωγικός - αναλογικός 

· Θέμα : Κάθε κείμενο έχει ένα θέμα, το οποίο επιδιώκουμε να κατανοήσουμε, με άλλα λόγια να αποκωδικοποιήσουμε τις πληροφορίες που εμπεριέχει.

· Δομή : Κάθε κείμενο έχει το δικό του τρόπο οργάνωσης σε επιμέρους θεματικές ενότητες, αν είναι εκτεταμένο ή σε παραγράφους, αν είναι πιο σύντομο.
→Γι αυτό παρακολουθούμε προσεκτικά τη διάρθρωση των ενοτήτων ή των παραγράφων ( διαρθρωτικές λέξεις ή φράσεις )
→παρακολουθούμε τη συλλογιστική πορεία των παραγράφων, αν είναι αποφαντικός λόγος ( παραγωγή, επαγωγή, αναλογία )
→παρακολουθούμε τον τρόπο οργάνωσης των παραγράφων ( ορισμός, διαίρεση, αναλογία, αίτιο-αιτιατό, αιτιολόγηση, σύγκριση-αντίθεση, με παραδείγματα, συνδυασμός τρόπων )
→παρακολουθούμε τη γενικότερη οργάνωση όλου του κειμένου
Με βάση αυτές τις παρατηρήσεις μπορούμε να κάνουμε περίληψη, επιγραμματικές περιλήψεις των ενοτήτων ή των παραγράφων, να δώσουμε πλαγιότιτλους σε ευρύτερες θεματικές ενότητες ή παραγράφους.

· Μορφή ( μορφοσυντακτικά-ύφος )
→Γλώσσα :
Ως προς το είδος : απλή, λόγια, λαϊκή, ιδιώματα, ιδιωματισμοί, καθαρεύουσα, αρχαΐζουσα, εξεζητημένες λέξεις, δημοτική καλοδουλεμένη, ειδικές γλώσσες, κοινωνικές ποικιλίες.
Ως προς τη λειτουργία : Αναφορική ή ποιητική λειτουργία 
Ως προς τη σημασία : Δηλωτική ή συνυποδηλωτική χρήση της γλώσσας.

Ανάλογα με τη γλώσσα το ύφος χαρακτηρίζεται : απλό, λαϊκό, λόγιο, τυπικό, επιτηδευμένο, φυσικό, επιστημονικό, σοβαρό...

→Σύνταξη :
Ως προς την πρόταση : απλή-επαυξημένη
Ως προς την περίοδο : σύντομη ή εκτενής, μακροπερίοδος λόγος 
Ως προς την σύνδεση : παρατακτική, υποτακτική, διαδοχική υπόταξη
                                        Ασύνδετο-πολυσύνδετο
Ανάλογα με τη σύνταξη το ύφος χαρακτηρίζεται : απλό, σύνθετο, πυκνό, δυσνόητο, κατανοητό, χαλαρό, απότομο, ζωηρό, κοφτό, πλαδαρό.

→Διάθεση-περιεχόμενο : ανάλογα με τη διάθεση του πομπού ή το περιεχόμενο του κειμένου το ύφος χαρακτηρίζεται : ειρωνικό, αισιόδοξο, απαισιόδοξο, μελαγχολικό, φιλικό, οικείο, εύθυμο, σοβαρό, ευγενικό, μεγαλοπρεπές, ρητορικό, πομπώδες, αλαζονικό, στομφώδες, φιλοσοφικό, στοχαστικό, επικό, επικολυρικό, λυρικό, υψηλό, δραματικό, πατριωτικό κ.λ.π.
Ο τόνος του κειμένου χαρακτηρίζεται από την κυρίαρχη διάθεση.

→Σκοπός : Ανάλογα με το σκοπό του πομπού το ύφος χαρακτηρίζεται : διδακτικό, συμβουλευτικό, σατιρικό, επιδοκιμαστικό, αποδοκιμαστικό, ενημερωτικό κ.λ.π.

→Σχήματα λόγου : Ανάλογα με τα σχήματα λόγου που χρησιμοποιούνται στα κείμενα το ύφος χαρακτηρίζεται : γλαφυρό, λιτό, χαριτωμένο, απέριττο, κομψό, παραστατικό, ζωντανό, συναρπαστικό κ.λ.π.

→Στίξη : λειτουργία στίξης.
Γι αυτό το ύφος ενός κειμένου επιδέχεται περισσότερους από έναν χαρακτηρισμούς.    


